Source: https://www.1001pelit.com/kayttoehdot
Timestamp: 2020-01-19 08:14:54+00:00
Document Index: 25773372

Matched Legal Cases: ['§ 1', '§ 2', '§ 3', '§ 4', '§ 10', '§ 5', '§ 10', '§ 6', '§ 7', '§ 8', '§ 4', '§ 7', '§ 9', '§ 10', '§ 11']

Käyttöehdot - 1001 Pelit
Verkkosivuilla www.1001pelit.com (jäljempänä Verkkosivusto) voit pelata pelejä, kirjautua uutiskirjeen vastaanottajaksi ja luoda oman profiilisi, johon voit koota suosikkipelisi ja jättää tiedotuksia. Voit myös eri tavoilla koota pisteitä, joilla voit hankkia Verkkosivuston kaupasta muita toimintoja profiiliisi.
Jotta voisit hyödyntää kaikkia Verkkosivustomme tarjoamia toimintoja, sinun pitää kuitenkin noudattaa tiettyjä sääntöjä. Nämä 1001pelit.com:n säännöt ja muut oikeudet ja velvoitteet on kuvattu alla. Lue siis huolellisesti alla olevat 1001pelit.com:n käyttöehdot.
1001pelit.com on osa Admeen B.V.-nimistä yritystä, ja se on rekisteröity Kauppakamarin kaupparekisteriin numerolla 08154287.
§ 1. Milloin näitä Käyttöehtoja sovelletaan?
Käyttöehtoja sovelletaan jokaiseen 1001pelit.com:n ja Verkkosivuston käyttäjän väliseen sopimukseen. Ne koskevat kaikkien pelien pelaamista, profiilin luomista ja käyttöä sekä uutiskirjeen tilaamista ja vastaanottamista.
Jokainen, joka solmii sopimuksen 1001pelit.com:n kanssa, pelaa Verkkosivustolla tai käy profiiliosiossa, on Verkkosivuston Käyttäjä. Käyttäjä voi olla sekä luonnollinen että juridinen henkilö.
Näitä Käyttöehtoja ei sovelleta kolmansien osapuolten Verkkosivustoihin. Verkkosivuston vasemmassa reunassa on kolmansien osapuolten Verkkosivustojen linkit. Jos olet klikannut linkkiä, joka vie kolmannen osapuolen Verkkosivustoon, olet poistunut www.1001pelit.com – sivustosta. Tällöin pätevät sen Verkkosivuston tarjoajan ehdot. Neuvomme sen vuoksi, että tutustut tarkkaan niillä voimassa oleviin ehtoihin.
§ 2. Sopimuksen syntyminen
Sopimus syntyy kun sinä rekisteröidyt Verkkosivustoon.
Sopimus syntyy myös, kun sinä Käyttäjänä käytät Verkkosivustoa.
1001pelit.com on oikeutettu, syytä ilmoittamatta, hylkäämään Käyttäjän.
§ 3. Verkkosivuston käytön ehdot
Jotta voisit käyttää Verkkosivustoa, sinun täytyy olla vähintään 16 vuotta vanha, tai sinulla pitää olla vanhempiesi tai huoltajasi (jäljempänä vanhemmat) suostumus. Tästä huomautetaan sinulle myös Verkkosivustossa. 1001pelit.com edellyttää näin ollen, että Käyttäjä on 16-vuotias tai sitä vanhempi, tai että hänellä on vanhempiensa suostumus Verkkosivuston käyttöön.
Profiilin luomiseen ja käyttämiseen tarvitset käyttäjätunnuksen ja salasanan. Voit itse valita ne. Käyttäjätunnus ei saa olla sama kuin jonkun muun Käyttäjän. Rekisteröitymisesi ja sähköpostivahvistuksen jälkeen pääset profiiliisi nimellä ja salasanalla, niin kauan kuin sopimus on voimassa.
Sinun on pidettävä salasanasi salassa. 1001pelit.com edellyttää, että Verkkosivustoon kirjoittautunut Käyttäjä myös todella on Käyttäjä, eikä ole vastuussa salasanan väärinkäytöstä. Sinun pitää ilmoittaa 1001pelit.com:lle, jos epäilet, että salasanasi on joutunut toisen henkilön käsiin. 1001pelit.com on näissä tapauksissa oikeutettu ryhtymään tarvittaviin toimenpiteisiin.
1001pelit.com voi poistaa Käyttäjän tai asettaa hänet ei-aktiiviseen tilaan ilmoittamatta syytä.
1001pelit.com on oikeutettu aika ajoin muokkaamaan 1001pelit.com:n ohjelmaa sen toimintojen parantamiseksi ja vikojen korjaamiseksi.
Sinun on huolehdittava siitä, että profiilisi tiedot ovat ajan tasalla. Jos sähköpostiosoitteesi muuttuu, sinun pitää poistaa vanha.
Pidättäydyt kaikesta luvattomasta Verkkosivuston käytöstä ja sinun on toimittava ja käyttäydyttävä tavalla, jolla 1001pelit.com edellyttää jokaisen huolellisen Verkkosivuston Käyttäjän käyttäytyvän. Tämä tarkoittaa, ettet saa käyttää Verkkosivustoa oman voiton tavoittelemiseen etkä Verkkosivuston vahingoksi.
Jos kuitenkin toimit näiden Käyttöehtojen vastaisesti, 1001pelit.com on oikeutettu, syytä ilmoittamatta, epäämään oikeutesi, poistamaan sinut ja kieltämään sinulta pääsyn Verkkosivustoon ja sen tarjoamiin mahdollisuuksiin.
§ 4. Profiilimääräykset
Nämä määräykset koskevat kaikkia profiilin toimintoja.
Lupaat pidättäytyä kaikesta luvattomasta profiilisi käytöstä Verkkosivustossa ja sinun on toimittava ja käyttäydyttävä, niin kuin huolellisen Käyttäjän edellytetään käyttäytyvän.
Tällä tarkoitetaan ainakin, että noudatat kaikkia Verkkosivuston ilmoittamia tai sinulle osoitettuja profiilia koskevia ehtoja ja ohjeita, joihin lukeutuvat 1001pelit.com:n henkilökunnan/moderaattoreiden ohjeet. Lisäksi et saa aiheuttaa haittaa toisille Käyttäjille. Tämä tarkoittaa myös, ettet saa jättää laitonta tietoa, etkä muuttaa, poistaa tai tehdä käyttökelvottomaksi 1001pelit.com:n ilmoituksia.
Laiton tieto on tieto, joka on vastoin Alankomaiden lainsäädäntöä ja määräyksiä, hyviä tapoja, yleistä järjestystä ja/tai kolmansien osapuolten oikeuksia. Tähän luetaan erityisesti, mutta ei poissulkevasti, ilman tekijän (tekijöiden) suostumusta tarjottu tieto, alentava, uhkaava, loukkaava, rasistinen, vihaa kylvävä tai syrjivä tieto, roskaposti, lapsipornografiaa sisältävää tieto ja kolmansien osapuolten yksityisyyttä loukkaava tai vaanimiselta (stalkkaamiselta) vaikuttava tieto, sekä hyperlinkit, torrentit tai muut kolmansien osapuolten sivuilla olevat viittaukset tämän kaltaiseen tietoon kaikkialla maailmassa (vaikka tieto kyseisessä oikeudenkäytössä olisikin laillista).
Koska myös lapset voivat päästä Verkkosivustoon, pornografisia tai muuten seksuaalisesti vihjaavia kuvia tai tekstejä ei saa jättää.
Olet itse vastuussa profiilisi kautta jättämistäsi ilmoituksista. Jos ilmoituksesi sisältö on laitonta, voit joutua vastuuseen siitä.
1001pelit.com ei voi taata, että Käyttäjien ilmoitusten sisältö on laillista ja/tai oikeaa.
Suostut, että 1001pelit.com ei ole velvoitettu omatoimisesti millään tavalla tarkistamaan tai muokkaamaan Käyttäjien ilmoituksia, ei ennen niiden jättämistä eikä sen jälkeen.
Jos 1001pelit.com huomaa, että jotkin ilmoitukset eivät ole näiden Käyttöehtojen mukaisia, se on oikeutettu oman harkintansa mukaan poistamaan ne tai muokkaamaan niitä.
1001pelit.com on myös oikeutettu muokkaamaan ilmoituksia Verkkosivuston kokonaislaadun ja/tai luettavuuden ja/tai profiilisivujen tehostamiseksi. Tässä tehtävässä 1001pelit.com puutuu mahdollisimman vähän ilmoitusten kokonaisvaikutukseen ja/tai tarkoitukseen.
Vapautat 1001pelit.com:n kaikista vastuista, jotka aiheutuvat kolmansien osapuolten oikeuksien loukkauksista, joihin olet syyllistynyt käyttämällä profiiliasi Verkkosivustolla, tai loukkaamalla näitä Käyttöehtoja.
Luovutat 1001pelit.com:lle kustannuksitta kaikki ilmoitustesi julkaisemiseen tarvittavat oikeudet ja/tai suostumukset. Niitä koskee rasitteeton, maailmanlaajuinen, alilisensiotavissa oleva, ei-rajoittava lupa julkaista teos.
Sinä ja kuka tahansa voi ilmiantaa 1001pelit.com:lle, mieluiten sähköpostilla, Käyttäjien käytöstä tai ilmoituksia, jotka mielestänne ovat laittomia.
Jos luot profiilin, se on automaattisesti “yksityistilassa”. On mahdollista, että profiilisi julkistetaan. Valinta on sinun. Olet itse vastuussa tietojesi julkistamisesta.
Jos näitä Käyttöehtoja rikotaan jatkuvasti tai jos tulee jatkuvasti valituksia, 1001pelit.com on oikeutettu epäämään sinulta pääsyn Verkkosivustoon.
Jos yllä olevasta huolimatta kuitenkin havaitset laitonta tai haitallista sisältöä profiilisivuilla, voit käyttää 1001pelit.com:n Notice & Takedown -toimintoa (ks. myös § 10).
§ 5. Aineeton omaisuus
Verkkosivustossa on paljon pelejä. 1001pelit.com:n Verkkosivuston peleihin liittyy tekijänoikeuksia. Nämä oikeudet ovat 1001pelit.com:n tai toimittajien omaisuutta. Jälkimmäisessä tapauksessa meillä on toimittajien suostumus luovuttaa pelit Verkkosivustoon. Joissakin tapauksissa emme kuitenkaan ole voineet löytää tekijänoikeuden haltijaa. Jos olet jonkin pelin oikeuden haltija, etkä ole antanut suostumustasi, voit aina käyttää Notice & Takedown-toimintoamme (ks. myös § 10).
1001pelit.com antaa myös suoria linkkejä (deeplinks) muiden verkkosivustoissa oleviin peleihin. Jollet hyväksy suoraa linkkiä peliisi, voit käyttää Notice & Takedown – toimintoamme.
Käyttäjänä sinulla on oikeus ainoastaan pelata pelejä Verkkosivustossa.
Yllä olevaan määräykseen ei ole poikkeusta. 1001pelit.com sisältää (mm.) pelejä, jotka on tuottanut Admeen B.V. Admeenin pelejä saa kopioida ja julkaista uudelleen seuraavin ehdoin: Kopioidut pelit julkaistaan peliverkkosivustolla: Pelejä ei saa muokata; niissä esiintyvää logoa ei saa poistaa. Admeen B.V. voi peruuttaa edellä mainitun luvan ilmoittamatta syytä.
Myös Verkkosivuston ulkonäkö ja rakenne on 1001pelit.com:lle kuuluvien aineettomien oikeuksien alaisia. Et voi ottaa mitään ilman 1001pelit.com:n suostumusta.
§ 6. Verkkosivuston ylläpito ja muuttaminen
1001pelit.com pidättää itselleen oikeuden poistaa Verkkosivusto tai sen osia tilapäisesti käytöstä 1001pelit.com:n Verkkosivuston ja palvelimien ylläpidon, muokkauksen tai parannusten suorittamiseksi. 1001pelit.com ei missään tilanteessa vastaa sinulle tai muulle Käyttäjälle tämän tapaisista käytön keskeytyksistä aiheutuneista vahingoista.
§ 7. Vastuu
1001pelit.com ei vastaa mistään Käyttäjälle aiheutuneesta vahingosta, mukaan lukien seurannaisvahinko, profiilisi ja/tai siihen liittyvien tietojen hukkaaminen ja aineeton vahinko.
1001pelit.com ei vastaa mistään vahingosta, joka aiheutuu käynneistä kolmansien osapuolten Verkkosivustoissa.
1001pelit.com tekee kaiken voitavansa varmistaakseen, että sopimattomia pelejä, mainoksia tai ilmoituksia ei joutuisi Verkkosivustoon. Ei kuitenkaan ole mahdollista valvoa kaikkea, ja 1001pelit.com ei aina pysty kontrolloimaan mainoksia. 1001pelit.com ei myöskään ota vastatakseen sinulle aiheutuneesta vahingosta, jos tällaista informaatiota kuitenkin odottamatta ilmestyy sivustoon. Voit aina ottaa yhteyttä 1001pelit.com:ään, jos tällainen informaatio tulee sinua vastaan. Käytä silloin mieluiten yhteyslomaketta.
§ 8. Sopimuksen kesto ja päättyminen
Sopimus tehdään määräämättömäksi ajaksi.
1001pelit.com tai sinä voit purkaa sopimuksen ilman syytä tai perustelua. Sopimus voidaan peruuttaa poistamalla profiilisi tai, jos sinulla (Käyttäjällä) ei ole profiilia, poistumalla Verkkosivustosta. Sopimuksen päätyttyä seuraavat pykälät (ja niiden osat) pysyvät voimassa:
§ 4, rivi 12: Profiilimääräykset, lupalauseke
§ 7: Vastuu
§ 9. Näiden Käyttöehtojen muuttaminen
1001pelit.com pidättää oikeuden muuttaa tai täydentää näitä Käyttöehtoja.
Muutokset koskevat myös jo solmittuja sopimuksia 30 päivän kuluttua siitä, kun muutoksesta on ilmoitettu Verkkosivustossa. Toisarvoiset muutokset astuvat voimaan välittömästi.
Jos et halua hyväksyä näiden Käyttöehtojen jotakin muutosta, voit peruuttaa sopimuksen siihen mennessä kun uudet ehdot astuvat voimaan.
§ 10. Notice & Takedown –toiminto
1001pelit.com:llä on toiminto, jolla Verkkosivuston Käyttäjät, mukaan lukien alle 16 vuoden ikäisten lasten vanhemmat, pelien tekijänoikeuksien haltijat ja muut Verkkosivuston Käyttäjät voivat ilmiantaa tarjottua ja julkaistua tietoa, joka heidän mielestään on laitonta tai ei-toivottua.
Jos valitus 1001pelit.com:n tai sen lakimiesten mielestä on aiheellinen, 1001pelit.com on oikeutettu poistamaan materiaalin tai estämään pääsyn siihen. Samoin 1001pelit.com on oikeutettu luovuttamaan henkilötietosi ilmoittajalle tai asianomaisille viranomaisille jos olet, tai näyttää siltä kuin olisit, jättänyt materiaalin. 1001pelit.com informoi sinua tällaisen asian edistymisestä.
Kun kyseessä on mahdollinen rangaistava tieto, 1001pelit.com on oikeutettu tekemään tästä ilmoituksen. 1001pelit.com voi tässä tapauksessa luovuttaa kaikki sinua ja toista (muita) asiaan liittyvää(iä) Käyttäjää(iä) koskevaa relevanttia tietoa asianomaisille viranomaisille ja ryhtyä kaikkiin muihin toimenpiteisiin, joihin nämä viranomaiset pyytävät 1001pelit.com:ää ryhtymään tutkimuksen puitteissa.
Jos jatkuvasti tulee valituksia koskien sinun luovuttamiasi tietoja, 1001pelit.com on oikeutettu purkamaan sopimuksen ja/tai päättämään sen ja estämään pääsysi Verkkosivustoon.
Vapautat 1001pelit.com:n kaikesta yllä mainitusta seuraavasta vahingosta. 1001pelit.com ei vastaa mistään sinulle aiheutuvasta vahingosta, joka johtuu 1001pelit.com:n toimista valituksen puitteessa, ei silloinkaan, kun valitus osoittautuu perusteettomaksi ja tieto ei ole Alankomaiden lainsäädännön vastainen.
§ 11. Loppumääräykset
Sopimukseen sovelletaan Alankomaiden lakia.
Jolleivät pakottavan lain määräykset muuta vaadi, kaikki erimielisyydet, jotka tästä sopimuksesta aiheutuvat, on tuotava Alankomaiden tuomioistuimen ratkaistavaksi Zwolleen.
Osittainen pätemättömyys: Jos jokin sopimuksen tai Käyttöehtojen määräys osoittautuu pätemättömäksi, tämä ei vaikuta koko sopimuksen tai Käyttöehtojen voimassaoloon.
Sopimuksen osapuolten tulee päättää uudesta (uusista) korvaavasta (korvaavista) määräyksestä (määräyksistä), jolla (joilla) mahdollisimman lainmukaisesti alkuperäisen sopimuksen/Käyttöehtojen tarkoitus tulee toteutetuksi.
Jos sinulla on luettuasi nämä Käyttöehdot kysymyksiä, valituksia tai huomautuksia koskien näitä Käyttöehtoja voit rauhallisesti ottaa meihin yhteyttä. Käytä silloin mieluiten yhteyslomaketta.
Attn 1001Pelit.com
Olemme Kauppakamarin rekisterissä numerolla: 08154287